Yaponiya orbitaga koinotdagi chiqindini yig‘uvchi sun'iy yo‘ldosh uchirmoqchi

Roskosmosning sho‘'ba kompaniyasi 2020 yilda “Soyuz-2” raketasida Astroscale JapaN aerokosmik korporatsiyasining orbitani koinot chiqindilaridan tozalashga mo‘ljallangan sun'iy yo‘ldoshini orbitaga uchirmoqchi. 
Bugungi kunda Yer orbitasida diametri 1 smdan kattaroq va 28 ming km/soatdan tezroq harakatlanuvchi 750 mingdan ko‘proq chiqindi mavjud. Bular asosan raketa va shattllarning turli qoldiqlari – ulkan o‘lchamdagi tezlashtiruvchi bloklardan tortib kichik bolt va gaykalardan iborat.
Gap ELSA-d sun'iy yo‘ldoshi haqida borib, u ikkita qurilmadan – koinot chiqindisiga yaqinlashib, uni tutib oladigan Chaser va tutish kerak bo‘lgan obektni aniqlaydigan Target’dan tashkil topgan.
Avvalroq Britaniyaga qarashli RemoveDEBRIS sun'iy yo‘ldoshi insoniyat tarixida birinchi marta orbitada koinot chiqindisidan tozalashni amalga oshirgani ma'lum qilingandi.